Val d'Exarc

La Val d'Exarc ye una comarca natural fa parte de la comarca oficial de las Cuencas Meneras, ye a lo sud de la Sierra de Sant Chust y corresponde a la cuenca de lo río de La Val.

En fan parte: Mezquita d'Exarc, Cuevas d'Almudén, Finollosa d'Exarc, Exarc de la Val y Aliaga.

Estos nuclios son a altarias superiors a los 1000 m, por lo que tienen un clima muito extremo, con hibiernos fridos que pueden plegar en os —15° y veranos calurosos con una temperatura meya de 20° y maximas estremas de dica 35°. Las precipitacions, poco abundants pueden estar arredol de los 500 mm.

La capital ye Aliaga, a on que dica la decada de los 60 tenió i habió muita actividat por lo treballo en las menas y la central termica. Dimpués de cerrar las menas y la central agora l'agricultura de secano de caracter cerialista ye la base de la economía, con una participación chica de lo turismo y la ganadería estensiva d'ovín.

 Toponimia 
En lo manuscrito de las "Cronicas de los Chueces de Teruel" de l'Archivo Historico Provincial de Teruel se fa mención de la Val de Xarque en relación a pedregadas en l'anyada de 1482-1483.

João Batista Labanha lo menciona como valle de Xarque en lo suyo libro "Itinerario del Reyno de Aragón (1610-1611)" escrito en portugués (da serra da Atalaya que cerra o valle de Xarque): João Baptista Lavanha, Lupercio Leonardo de Argensola, Tomás Fermín de Lezaún y Tornos: Itinerario del reino de Aragón por don Juan Bautista Labaña. Establ. tipog. del Hospicio provincial, 1895.

 Historia 
Bel lugar d'esta val estió sinyoría de lo linache de los Exarc. Aliaga estió una bailía de la Orden de lo Hespital.

 Referencias 

Categoría:Cuencas Meneras
Exarc
Exarc